IRCP ดิ้นสู้ “ยูฟ่าส์” ฟ้องเรียกค่าเสียหายละเมิดลิขสิทธิ์ 300 ลบ. ฟากงบฯ Q3 ขาดทุนสะบั้น!
IRCP ดิ้นสู้ “ยูฟ่าส์” ฟ้องเรียกค่าเสียหายละเมิดลิขสิทธิ์ 300 ลบ. แจงคดียังไม่ถึงที่สุด ฟากงบฯ Q3/60 ขาดทุนสะบั้น!
15 พ.ย. 2560

ผู้สื่อข่าวรายงานว่า ในวันนี้ (15 พ.ย.60) บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP เปิดเผยว่า เมื่อวันที่ 21 ส.ค.60 บริษัท ยูฟ่าส์ (ประเทศไทย) จำกัด ในฐานะโจทก์ในคดีได้ยื่นฟ้องบริษัทฯ และจำเลยอีก 5 ราย โดยบริษัทฯ เป็นจำเลยที่ 6 ต่อศาลทรัพย์สินทางปัญญาและการค้าระหว่างประเทศกลางในข้อหาละเมิดลิขสิทธิ์และเรียกค่าเสียหายเป็นจำนวน 333,777,568 บาท พร้อมดอกเบี้ยอัตรา 7.5%  ต่อปีจากต้นเงินดังกล่าว นับจากวันฟ้องจนกว่าจะชำระแล้วเสร็จ และค่าเสียหายจากการใช้ประโยชน์ลิขสิทธิ์เดือนละ 10 ล้านบาท นับจากวันฟ้องเป็นต้นไปจนกว่าจะหยุดการละเมิดลิขสิทธิ์
ทั้งนี้ เนื่องจากคดีดังกล่าวยังไม่มีการพิจารณาและอยู่ระหว่างการให้บริษัทฯ ยื่นคำให้การต่อศาลภายในวันที่ 9 ธ.ค.60 อย่างไรก็ตามผู้บริหารของบริษัทฯ เชื่อมั่นว่าบริษัทฯจะไม่ได้รับค่าเสียหายอย่างเป็นสาระสำคัญจากคดีฟ้องร้องดังกล่าว บริษัทฯจึงยังมิได้บันทึกประมาณการหนี้สินที่อาจจะเกิดขึ้นไว้ในบัญชีและหากมีความคืบหน้าใดๆ ที่เกี่ยวกับคดีความดังกล่าว บริษัทจะแจ้งให้ทราบต่อไป
อนึ่ง IRCP รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีผลขาดทุนสุทธิดังนี้

โดยผลการดำเนินงานในไตรมาสดังกล่าวมีผลขาดทุนสุทธิต้นทุนขาย และค่าใช้จ่ายเพิ่มขึ้น
 
 